	[image: Slika]
	
	

		[image: Ombudsman%20Logo%20Final[3]]



	
РЕПУБЛИКА СРБИЈА
ЗАШТИТНИК ГРАЂАНА
331-175/2025
Б е о г р а д
	
	

	дел.бр.  22157
датум 17. 6. 2026. 
	
	



		 2
______________________________________________________________________________
На основу члана 138. став 1. Устава Републике Србије[footnoteRef:1] и члана 27. став 2. Закона о Заштитнику грађана,[footnoteRef:2] Заштитник грађана упућује Комисији за верску наставу у школи [1:  „Сл. гласник РС“, бр. 98/2006 и 115/2021]  [2:  „Сл. гласник РС“, бр. 105/2021] 


МИШЉЕЊЕ

Заштитник грађана је става да Комисија за верску наставу у школи треба да омогући да Пословник о раду Комисије, стручна упутства на основу којих се формира Листа кандидата за наставнике верске наставе и друга акта од значаја за рад Комисије буду  јавно доступна на интернет презентацији Министарства просвете, како би се обезбедила пуна транспарентност рада тог органа у складу са начелима и принципима добре управе. 
Истовремено, став овог орган je да Комисија за верску наставу у школи и Министарство просвете морају предузети све мере да Стручно упутство о начину утврђивања листе наставника верске наставе за школску 2026/2027, одмах по његовом усвајању, буде прослеђено свим овлашћеним предлагачима како би овлашћени предлагачи благовремено доставили своје предлоге кандидата.  

Р а з л о з и

Заштитник грађана је примио притужбу[footnoteRef:3]  Исламске заједнице Србије коју је поднео, према приложеном пуномоћју, адвокат Роберт Сепи из Београда. Према изнетим наводима, Комисија за верску наставу у школи (у даљем тексту Комисија)  није благовремено доставила Исламској заједници Србије обавештење нити позив за достављање предлога листе кандидата за наставнике верске наставе за школску 2025/2026 годину. Истовремено, у притужби је указано да  Стручно упутство за формирање поменуте листе као и Пословник о раду Комисије нису јавно доступни као и да је пуномоћник Исламске заједнице Србије захтевао писаним путем да му се наведенa актa доставе. [3:  Притужба је примљена 26. 9. 2026. године и заведена под дел. бројем 26467] 

Даље, притужбом је указано да неправилно поступање Комисије довело до директне системске повреде права Исламске заједнице Србије и њених верника, јер је Министарство просвете (у даљем тексту Министарство) на својој званичној веб презентацији објавило листу наставника веронауке за школску 2025/2026. годину која не садржи кандидате предложене од стране Исламске заједнице Србије већ лица која није предложила а које немају потребне квалификације. Према изнетим наводима на усвојеној Листи међу предложеним кандидатима има и преминулих лица. 

I  ПОСТУПАЊЕ и УТВРЂЕНЕ ЧИЊЕНИЦЕ И ОКОЛНОСТИ

Заштитник грађана је, применом чл. 27. став 2. Закона о Заштитнику грађана затражио изјашњење од Комисије за верску наставу у школи и Министарства просвете. 
На основу више примљених изјашњења[footnoteRef:4] и увидом у позитивне прописе, Заштитник грађана је утврдио следеће чињенице и околности:  [4:  Акти Министарства просвете бр. 004237736 2025 13700 010 021 016 012 од 3. 11. 2025. године, од 9. 2. 2026. године, од 26. 3. 2026. године и 5. 5. 2026. године ] 

[bookmark: _Hlk230333431]Одлуком Владе Републике Србије[footnoteRef:5]  од 27. 7. 2023. године формирана је Комисија за верску наставу у школи, у складу са чл. 67а Закона о основама система образовања и васпитања.  Према одредбама поменутог закона, Комисија обавља послове који се, нарочито, односе на: усаглашавање предлога програма верске наставе; уџбенике и друга наставна средства, у складу са законом којим се уређују питања везана за уџбенике и друга наставна средства, давање мишљења о листама наставника верске наставе; усаглашавање предлога програма стручног усавршавања наставника верске наставе и друга питања везана за праћење организовања и остваривања програма верске наставе. Истим чланом Закона је прописано да начин рада и друга питања од значаја за рад Комисије се уређује пословником о раду Комисије. Листу наставника верске наставе, на предлог традиционалних цркава и верских заједница, утврђује министар. [5:  "Сл. гласник РС", бр. 9/2014, 10/2017, 31/2017, 73/2017 и 77/2023] 

На седници Комисије која је одржана 22. 8. 2025. године, Комисије за верску наставу је утврдила предлог наставника верске наставе за школску 2025/2026 годину. Иако Исламска заједница Србије није била позвана да достави своје предлоге, она је, одмах по сазнању да ће до седнице доћи, доставила допис са предложеном листом наставника исламске верске наставе. Међутим како допис Исламске заједнице Србије није био благовремено достављен, није могао бити узет у разматрање. На накнадним седницама Комисије за верску наставу у школи усвојена је допуна Листе наставника верске наставе у школи, тако да су у табели за замене наставника предложени кандидати које је предложила Исламска заједница Србије. 
Комисија је навела да разлог због кога су наставници на усвојеној допуни листе у статусу замене лежи у чињеници да укупан број предложених наставника исламске верске наставе од стране свих управљачких структура Исламске заједнице превазилази стварне потребе за ангажовањем наставника за остваривање предмета исламска верска настава – иллмудин.
Везано за притужбене наводе да се Комисија изјасни о приговору Исламске заједнице Србије[footnoteRef:6]  да се на листи кандидата исламске верске наставе налазе преминула лица, Комисија за верску наставу у школи је истакла да није добила приговор Исламске заједнице Србије где су наведена имена и презимeна преминулих лица. Заштитник грађана је, увидом у списе предмета, утврдио да је приговор достављен министру просвете.  [6:  Приговор Исламске заједнице Србије  од 10. 9. 2025. године упућен министру просвете] 

Даље, Комисија за верску наставу у школи је истакла да увидом у листе наставника исламске наставе утврђено да изузетно мали број наставника исламске верске наставе испуњава законом прописане услове у погледу стручне спреме, те да се у школама ангажују као нестручна лица до тренутка када се на листи буду појавила лица која испуњавају услове прописане чл. 140. Закона о основама система образовања и васпитања. 
У свом последњем изјашњењу[footnoteRef:7] које је достављено Заштитнику грађана а везано за захтев Исламске заједнице Србије да јој се достави Пословник о раду, Комисија је истакла да је примила наведени захтев и да ће на првој седници Комисије бити предочен члановима Комисије за верску наставу. Истовремено, иако је затражио достављање Пословника о раду, ради сагледавања свих чињеница и околности конкретног случаја, Заштитнику грађана није достављен наведени акт.  [7:  Акт Министарства просвете бр. 004237736 2025 13700 010 021 016 012 од 5. 5. 2026. године, запримљено 13. 5. 2026. године] 


II РЕЛЕВАНТНИ ПРОПИСИ
Уставом Републике Србије ( чл. 44) прописано је да су цркве и верске заједнице равноправне и слободне да самостално уређују своју унутрашњу организацију, верске послове, да јавно врше верске обреде, да оснивају верске школе, социјалне и добротворне установе и да њима управљају, у складу са законом. Родитељи и законски стараоци имају право да својој деци обезбеде верско и морално образовање у складу са својим уверењима. ( члан 43. став 5).
Законом о основама система образовања и васпитања[footnoteRef:8] прописано је Организовање и остваривање верске наставе прати Комисија за верску наставу у школи, да Комисију образује Влада на време од шест година. У Комисију се именују по један представник традиционалних цркава и верских заједница, три представника органа надлежног за послове односа са црквама и верским заједницама и три представника Министарства. Члан Комисије може бити разрешен пре истека мандата, и то: на лични захтев, на предлог предлагача и ако не испуњава своју дужност као члан Комисије, односно својим поступцима повреди углед дужности коју обавља. У случају разрешења члана Комисије пре истека мандата, Влада поставља новог члана по прибављеном предлогу представника чији је члан разрешен. Председника и заменика председника Комисије бирају чланови Комисије на првој седници, већином гласова од укупног броја чланова Комисије. Начин рада и друга питања од значаја за рад Комисије, уређују се пословником о раду Комисије. (чл. 67а). Листу наставника верске наставе, на предлог традиционалних цркава и верских заједница, утврђује министар (чл. 154. став 15). У радни однос у установи може да буде примљено лице, под условима прописаним законом и то ако има сагласност надлежног органа традиционалне цркве или верске заједнице којој припада за извођење верске наставе у основној, односно у средњој школи - за пријем на послове наставника верске наставе. Ако надлежни орган традиционалне цркве или верске заједнице повуче сагласност овог члана из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада, даном достављања установи образложеног акта о повлачењу сагласности наставнику верске наставе престаје радни однос ( члан 139). Наставник, васпитач и стручни сарадник јесте лице које је стекло одговарајуће високо образовање: на студијама другог степена (мастер академске студије, мастер струковне студије, специјалистичке академске студије) и то: студије другог степена из научне, односно стручне области за одговарајући предмет, односно групе предмета; Изузетно, наставник и васпитач јесте и лице са стеченим одговарајућим високим образовањем на студијама првог степена (основне академске, односно струковне и специјалистичке струковне студије), студијама у трајању од три године или вишим образовањем. [8:  ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон, 6/2020, 129/2021, 92/2023 и 19/2025)] 

Законом о Заштитнику грађана (члан 24.) прописано је органи управе имају обавезу да сарађују са Заштитником грађана и да му омогуће приступ просторијама и ставе на располагање све податке којима располажу, а који су од значаја за поступак који води односно за остварење циља његовог превентивног деловања, без обзира на степен њихове тајности, осим када је то у супротности са законом.
Стручно упутство о начину утврђивања листе наставника верске наставе за школску 2025/2026[footnoteRef:9] прописано је да вероучитељ/катихета који има сагласност надлежне традиционалне цркве или верске заједнице и одговарајуће образовање у складу са чл. 140. Закона о основама система образовања и васпитања, уколико му је то једина или главна делатност без обзира на то да ли је свештено лице или световно лице има предност у односу на свештенике, ђаконе или имаме на листи предложених наставника који паралелно обављају и ненаставне дужности у својој цркви или верској заједници.  [9:  Бр. 119-01-17/2025-01 од 30. 6. 2025. године] 

Упутством је прописано да у случају где није могуће обезбедити довољан број наставника који задовољавају наведене Законом прописану услове, потребно је ангажовати кандидате који задовољавају услове прописане Правилником о степену и врсти образовања наставника који изводе образовно – васпитни рад у основној школи[footnoteRef:10], Правилником о степену и врсти образовања наставника из опште образовних предмета, стручних сарадника и васпитача у стручним школама[footnoteRef:11], Правилником о степену и врсти образовања наставника стручних сарадника и помоћних наставника у гимназији[footnoteRef:12]. У наведеном упутству је наведено да листе наставника, потписане од стране овлашћеног лица Цркве или верске заједнице потребно је доставити до 10. августа 2025. године у електронској форми уз пропратно писмо којим се потврђује сагласност за достављени предлог.  [10:  Сл. гласник РС – просветни преглед бр. 11/12, 15/13, 10/16, 11/16, 2/17, 11/17, 16/20, 3/21 и 7/23]  [11: Сл. гласник РС – просветни преглед бр.4/22, 14/22, 15/22 и 2/25]  [12: Сл. гласник РС – просветни преглед бр. 4/22, 14/22, 15/22 и 2/25] 


III РАЗЛОЗИ ЗА УПУЋИВАЊЕ МИШЉЕЊА

Заштитник грађана је става да Комисија за верску наставу у школи, на коју је Влада Републике Србије пренела овлашћења да сачини предлог листе за наставнике за верску наставу у школи,  и Министарство просвете морају да ојачају своје административне капацитете како би сви акти, а посебно упутства која се односе на формирање предлога листе наставника били достављени благовремено свим овлашћеним предлагачима. Поред наведеног, Заштитник грађана не види разлоге због којих Пословник о раду Комисије за верску наставу у школи не би био јавно доступан а посебно благовремено доступан предлагачима. Заштитник грађана указује Комисији за верску наставу да је Пословник о раду Владе Републике Србије, као најважнијег органа извршне власти у Републици Србији, јавно доступан те не види разлоге да до објављивање Пословника о раду Комисије за верску наставу не дође. 
Добра управа, сходно својим начелима и принципима, између осталог, подразумева да управа стручно и ефикасно одговара на захтеве грађана, да је окренута потребама грађана и њиховом испуњавању, да је отворена и доступна грађанима, да поступа са уважавањем и пажњом, да једнако поступа са грађанима у истим и сличним ситуацијама, као и да благовремено поступа по захтевима грађана (у овом случају према Исламској заједници Србије) 


Коначно, неизвршавање законом прописане обавезе сарадње са Заштитником грађана, води посредном закључку да орган управе који има такав приступ овој законској обавези, може себи да дозволи непоштовања закона и када поступа по захтевима грађана и одлучује о њиховим правима и обавезама, што у најмању руку одступа од стандарда добре управе.
С тим у вези Заштитник грађана је, сагледавши све околности, расположиве информације и важеће прописе у вези са начином утврђивања Листе наставнике за обављање верске наставе,  заузео напред наведени став.
На основу наведеног, а након сагледавања свих околности, расположивих информација и важећих прописа Заштитник грађана је упутио мишљење Комисији за верску наставу у школи и Министарству просвете упутио мишљење, сматрајући да ће на тај начин најцелисходније допринети унапређењу рада органа и заштити људских и мањинских слобода и права.
Комисија за верску наставу у школи и Министарство просвете обавестиће Заштитника грађана у року од 60  дана од дана пријема овог мишљења о поступању по истом.




ЗАШТИТНИК ГРАЂАНА

                                                                                                                               мр Зоран Пашалић












Доставити:
· Комисији за верску наставу у школи преко Министарства просвете, Ул. Немањина бр. 22-26, 11000 Београд
· Министарство просвете, кабинет министра, Ул. Немањина бр. 22-26, 11000 Београд
· Адвокату Роберту Сепију, путем електронске поште sdvokatrobertsepi@gmail.com 
· у списе предмета

